
REPUBLIKA HRVATSKA

VARAŽDINSKA ŽUPANIJA
OPĆINA BREZNIČKI HUM

JEDINSTVENI UPRAVNI ODJEL
KLASA: UP/I-112-01/26-01/6

URBROJ: 2186-24-03-26-14
Breznički Hum, 8. 10. 2026.
Temeljem članka 5. stavka 1. i članka 24. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19 i 17/25, u daljnjem tekstu: Zakon), nakon provedenog postupka javnog natječaja, u postupku prijma u službu namještenika – Komunalnog radnika na održavanju javnih površina u Jedinstvenom upravnom odjelu Općine Breznički Hum (OIB: 35774913576), postupajući po službenoj dužnosti, Pročelnica Jedinstvenog upravnog odjela Općine Breznički Hum donosi

RJEŠENJE
o prijmu u službu


1. Goran Mrazović iz Brezničkog Huma, Kršćenovec 59, sa srednjom stručnom spremom, stolar, s ukupno 5 godina i 7 mjeseci radnog staža, te 5 godina radnog iskustva na odgovarajućim poslovima, prima se u službu u Jedinstveni upravni odjel Općine Breznički Hum, na radno mjesto namještenik – Komunalni radnik na održavanju javnih površina.
2. Imenovani se prima u službu na neodređeno vrijeme, uz obvezni probni rad od tri (3) mjeseca.
3. Rješenje postaje izvršno danom dostave rješenja imenovanom.
4. Po izvršnosti ovog rješenja, imenovanom će se izdati rješenje o rasporedu na radno mjesto kojim će se utvrditi raspored na radno mjesto, datum početka rada te podaci o plaći sukladno članku 27. Zakona.
Obrazloženje

Temeljem članka 19. stavka 1. Zakona pročelnica Jedinstvenog upravnog odjela Općine Breznički Hum raspisala je javni natječaj za prijam u službu u Jedinstveni upravni odjel Općine Breznički Hum, na radno mjesto namještenik – Komunalni radnik na održavanju javnih površina, 1 izvršitelj/ica, na neodređeno vrijeme, uz obvezni probni rad od 3 mjeseca (KLASA: 112-01/26-01/6, URBROJ: 2186-24-03-26-1 od 12. 8. 2026.). 
Javni natječaj je objavljen u Narodnim novinama broj 89/26 dana 14. kolovoza 2026. te na internetskoj stranici Općine Breznički Hum (www.breznicki-hum.hr), zajedno s podacima propisani odredbom članka 19. stavka 6.  i stavka 7. Zakona.

Rok za podnošenje prijava bio je osam (8) dana od objave natječaja u Narodnim novinama. 


Uz opće uvjete propisane člankom 12. Zakona, javnim natječajem su utvrđeni i posebni uvjeti za prijam u službu na radno mjesto namještenik – Komunalni radnik na održavanju javnih površina: srednja stručna sprema građevinske ili tehničke struke, najmanje jedna godina radnog iskustva na odgovarajućim poslovima, vozačka dozvola B kategorije, položen ispit za rad s traktorom i položen ispit za rad na strojevima na motorni benzinski pogon za održavanje hortikulture.
Uz vlastoručno potpisanu prijavu na javni natječaj bilo je potrebno priložiti: životopis, dokaz o hrvatskom državljanstvu (presliku domovnice), presliku osobne iskaznice, dokaz o stručnoj spremi (preslik svjedodžbe kojom se potvrđuje ispunjavanje uvjeta stupnja obrazovanja (stručne spreme) i struke određene ovim natječajem), dokaz o radnom iskustvu na odgovarajućim poslovima (preslik rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje, dokaz o ukupnom radnom iskustvu (preslika potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje), uvjerenje Općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. Zakona, ne starije od 6 mjeseci od dana objave ovog natječaja, dokaz o posjedovanju vozačke dozvole B kategorije (preslika vozačke dozvole), dokaz o položenom ispitu za rad s traktorom (preslika uvjerenja, rješenja, potvrde i sl.), dokaz o položenom ispitu za rad na strojevima na motorni benzinski pogon za održavanje hortikulture (preslika uvjerenja, rješenja, potvrde i sl.), vlastoručno potpisanu izjavu da za prijam u službu ne postoje zapreke iz članaka 15. i 16. Zakona, dokaz o zdravstvenoj sposobnosti i dokaze o ostvarivanju prava prvenstva.
Temeljem članka 20. Zakona Rješenjem Pročelnice Jedinstvenog upravnog odjela (KLASA: 112-01/26-01/6, URBROJ: 2186-24-03-26-2 od 12. 8. 2026. godine) imenovano je Povjerenstvo za provedbu javnog natječaja (u daljnjem tekstu: Povjerenstvo), koje je utvrdilo da je po obavljenom javnom natječaju zaprimljena jedna (1) prijava.

Povjerenstvo je utvrdilo da je pristigla prijava pravodobna, potpuna te ispunjava formalne uvjete natječaja slijedom čega je utvrđena lista kandidata  koji ispunjavaju formalne uvjete natječaja.

Povjerenstvo je stoga uputilo Poziv na razgovor (intervju) (KLASA:  112-01/26-01/6, URBROJ: 2186-24-03-26-6 od 9. 9. 2026.) koji je objavljen na internetskoj stranici Općine Breznički Hum (www.breznicki-hum.hr) i na oglasnoj ploči Općine Breznički Hum. 
Razgovor (intervju) održan je dana 15. 9. 2026. godine s početkom u 09:00 satii njemu je pristupio Goran Mrazović. 

Na razgovoru (intervjuu), sukladno članku 22. Zakona kandidat Goran Mrazović ostvario je 10 od 10 mogućih bodova, a ocjenjivala se motivacija, interesi, profesionalni ciljevi, viđenje službe, komunikacijske vještine i sposobnost izražavanja, opća informiranost i kreativnost za rad na radnom mjestu za koje je raspisan natječaj. 

Sukladno odredbama članka 23. Zakona, nakon provedenog razgovora (intervjua) s kandidatom, Povjerenstvo je izradilo Izvješće o provedenom postupku Javnog natječaja  za prijam u službu na radno mjesto namještenik – Komunalni radnik na održavanju javnih površina (KLASA: 112-01/26-01/6, URBROJ: 2186-24-03-26-8 od 15. 9. 2026. godine) s priloženom rang – listom kandidata te je isto dostavljeno pročelnici Jedinstvenog upravnog odjela.


Na temelju uvida u dokumentaciju priloženu uz Javni natječaj, izvješća o provedenom postupku Javnog natječaja te dostavljene rang-liste kandidata, za prijam u službu na radno mjesto namještenik – Komunalni radnik na održavanju javnih površina izabran je Goran Mrazović, Kršćenovec 59, 42225 Breznički Hum, OIB: 93082366164, koji je zadovoljio sve propisane formalne, opće i posebne uvjete javnog natječaja te je na razgovoru (intervjuu) ostvario 10 bodova od ukupno 10, čime je ispunio sve kriterije za prijam u službu.

U daljnjem postupku izabrani kandidat na uvid je donio izvornike dokaza o ispunjavanju formalnih uvjeta javnog natječaja, čije je preslike priložio uz prijavu na javni natječaj te je utvrđeno da su preslike istovjetne izvorniku.


Izabrani kandidat donio je ispis elektroničke isprave izdane od Općinskog kaznenog suda u Zagrebu  iz kojeg je razvidno da se protiv njega ne vodi kazneni postupak za kaznena djela koja se progone po službenoj dužnosti. 
Također, po službenoj dužnosti izvršena je je provjera nepostojanja zapreka iz članka 15. Zakona koje se odnose na pravomoćnu osuđivanost za kaznena djela propisana tim člankom te je pribavljeno Uvjerenje od Odjela za kaznene evidencije, Uprave za kazneno prave Ministarstva pravosuđa, uprave i digitalne transformacije iz kojeg je razvidno da Goran Mrazović nije osuđivan, odnosno da ne postoje navedene zapreke za prijam u službu, a potvrđena je i zdravstvena sposobnost kandidata za obavljanje poslova namještenika – Komunalnog radnika na održavanju javnih površina.

Odredbom članka 116. stavka 1. Zakona propisano je kako se na prijam i prestanak službe te prava, obveze i odgovornosti namještenika odgovarajuće primjenjuju odredbe Zakona o prijmu i prestanku službe te pravima, obvezama i odgovornostima službenika, osim odredaba o vježbeničkom stažu i obvezi polaganja državnog ispita te stoga u izreci ovog Rješenja nema odredbi o obvezi polaganja državnog ispita imenovanog namještenika.

Odredbom članka 26. stavka 2. Zakona propisano je da probni rad traje 3 mjeseca, stoga je riješeno kao u točki 2. izreke.


Sukladno članku 27. Zakona, raspored na radno mjesto, datum početka rada i podaci o plaći bit će utvrđeni rješenjem o rasporedu na radno mjesto, nakon izvršnosti ovog Rješenja.


Slijedom navedenog, riješeno je kao u izreci ovog Rješenja.

Uputa o pravnom lijeku:

Protiv ovog rješenja može se izjaviti žalba općinskom načelniku Općine Breznički Hum u roku od 15 dana od dana dostave rješenja. Žalba se podnosi pismeno, neposredno ili poštom, a može se izjaviti i usmeno u zapisnik. Službenik se može odreći prava na žalbu od dana primitka rješenja do dana isteka roka za izjavljivanje žalbe.









       PROČELNICA
                                                                                                                  Nikolina Obad Kos Perko, dipl.ing.agr.
DOSTAVITI:

1. Goran Mrazović, Kršćenovec 59, 42225 Breznički Hum

2. Dosje namještenika, 

3. Pismohrana, ovdje

4. FINAS d.o.o., knjigovodstveni servis, Ulica braće Radića 15, Ljubešćica

OPĆINA BREZNIČKI HUM

Breznički Hum 4, 42225 Breznički Hum

tel: 042 618 127  fax: 042 209 828  web: www.breznicki-hum.hr  e-mail: info@breznicki-hum.hr

